
Documente din Arhiva 
Muzeului National George Enescu. 
In memoriam Emil Montia 
(1882-1965) 


Irina Niţu 


Arhiva MNGE este locul in care multe documente asteapta ocazia 
de a fi aduse “la lumină”, astfel încât ele să poată constitui bazele unor 
istorisiri — sau poate reconstituiri — ale unor momente particulare din 
istoria muzicii românești. 


Fig. 1: Fotografie 
Emil Montia 


Câteva pagini de manuscrise muzicale reprezintă motivul unei 
“aduceri aminte” despre Emil Montia (1882-1965), compozitor român, 
avocat, om politic al vremii, al cărui nume și-a pierdut din rezonanţă odată 
cu trecerea timpului. În arhiva MNGE se regăsesc cinci piese pentru vioară 
și pian semnate Emil Montia (Doină, Humoresc, Idilă la tard, Singur, 
Lacrimi de ţigan — din opera "Cercel”) precum și un bilet de împuternicire 

pentru George Enescu, documente ce au facut parte, cel mai probabil, din 
biblioteca maestrului, devenite azi obiecte de patrimoniu. Cu ocazia 
implinirii a 140 de ani de la nasterea lui Emil Montia aducem cateva 
dovezi referitoare la conexiunile sale cu muzica românească si cu cel mai 
de seamă reprezentant al ei. 

Născut la 6 ianuarie 1882, la Șicula, un sat aproape de Arad, Emil 
Montia a parcurs o viata în care muzica, uniforma militară si roba de 
avocat au jucat, pe rând, diverse roluri. A studiat muzica intermitent, la 
Timisoara, Oradea, lași, București, Kiev și la Conservatorul din Viena?, iar 
printre profesorii săi cunoscuţi pot fi amintiţi compozitorii Eusebiu 
Mandicevski, loan Scărlătescu și Eduard Caudella. A aprofundat dreptul, 
obținând diploma de Doctor la Cluj, în 1906; un an mai târziu a început să 
profeseze avocatura la Șiria. 

În Primul Război Mondial, Emil Montia a fost înrolat în armată, ca 
infanterist, luat apoi prizonier și concentrat în lagărul de la Darniţa — lângă 
Kiev; acolo a continuat să studieze muzica, începând să lucreze la o operă 
de inspiraţie folclorică, Ileana?. Concomitent, a cântat ca violonist în 
orchestra Operei din Kiev. Reîntors în tara, în 1918 a participat la 
pregătirile Marii Adunări Nationale de la Alba lulia, iar după Unire, a fost 
ales Membru al Marelui Sfat Naţional al Transilvaniei din partea 
Aradului?. 

Între anii 1919 si 1927 s-a stabilit la Bucuresti, dedicându-se 
muzicii. S-a numărat printre membrii fondatori ai Societății 
Compozitorilor Români, înființată în anul 1920, la București. Semnătura 
lui Emil Montia se regăsește pe Actul de constituire al acesteia, datat 17 
noiembrie 1924, alături de alte nume importante din istoria muzicii 
românești”. 


1 „Comemorare la 50 de ani de la trecerea în veşnicie a compozitorului Emil 


Montia” la Muzeul Memorial loan Slavici si Emil Montia — Șiria, publicat la adresa 
www.specialarad.ro, accesată la 1.12.2022. 

2 Ileana, dramă muzicală, compusă în anul 1915. Cf. Mihai Cosma, Muzica 
românească în perioada celor două războaie mondiale, publicat la adresa 
https://coolsound100.coolsound.ro/wp- 
content/uploads/2018/11/MihaiCosma_Muzica-romaneasca-in-perioada-celor- 
doua-razboaie-mondiale_2.pdf, accesată la 7.12.2022. 

3 Cf. https://specialarad.ro/diploma-de-avocat-a-lui-emil-montia-este- 
exponatul-lunii-noiembrie-la-muzeul-din-siria-video/, accesata la 1.12.2022. 

e Octavian Lazăr Cosma, Universul muzicii românești, Editura Muzicală, 
București 1995, p. 27. 

Fig. 2: Actul de constituire a SCR cu semnătura lui Emil Montia 
(prima coloană, a șaptea semnătură) 


O alăturare ce-l onorează, la fel ca și faptul că un an mai târziu, îl 
regăsim pe afișele a două concertele organizate de SCR: unul, datat 17 
ianuarie 1925, desfășurat la sala Teatrului Mic, unde au fost cântate 5 
Cântece de Emil Montia, (solistă, Lucretia Enescu); al doilea, în data de 7 
martie, când lui Emil Montia i s-au interpretat în primă audiție 3 piese 
pentru vioară și pian: Doină, Serenadă și Humorescă. Pe afiș, mai figurau 
compozitorii loan Scărlătescu‘, George Enescu, George Enacovici si Paul 


1 Emil Monţia a fost elevul, apoi colegul de breaslă al compozitorului loan 
Scărlătescu, fata de care avea o admirate profundă. La stingerea din viata a 
acestuia, pe mormânt i-a fost așezată o cruce de piatră, pe cheltuiala SCR — 
iniţiativa apartindandu-i lui Emil Montia. Cf. Octavian Lazăr Cosma, Universul 
muzicii românești, Editura Muzicală, București 1995, p.74. 

Ciuntu, avându-i ca interpreţi pe pianiștii Madleine Cocorascu, Filip Lazăr, 
Mihail Jora, violoniștii George Enacovici, Alexandru Theodorescu si 
violoncelistul George Cocea?. 


Fig. 3: “Doina” pentru vioară si pian, 
manuscris de Emil Montia, pag. 1 (Arhiva MNGE) 


Tot în același an, Societatea Compozitorilor Români lansează un 
“Premiu de folclor”. La concurs s-au înscris mai multi autori, iar 
Constantin Brăiloiu (în prezența președintelui SCR, George Enescu) a 
decernat premiul lui Tiberiu Brediceanu. Au fost acordate, însă, mai multe 
mențiuni, printre care și lui Emil Montia, atestandu-i, astfel, o activitate 
ce l-a preocupat intens de-a lungul vieţii — cea de culegător de folclor. 
Culegerea distinsă cu Mentiune in 1925 se intitulează “111 Cântece si 
Doine”. Referitor la această lucrare, amintim un bilet de împuternicire, 
document olograf, semnat și datat de Emil Montia:”Siria (Arad), la 21 oct. 
1925”, prin care îl autoriza pe George Enescu “să ridice dela Societatea 
compozitorilor români colecția cântecelor poporale presentată [sic!] de 
mine la concursul societăţii”, bilet aflat în Arhiva MNGE. 


1 Octavian Lazăr Cosma, Universul muzicii românești, Editura Muzicală, 
București, 1995, p. 36. 

Fig. 4 — Bilet de împuternicire pentru George Enescu, 
semnat de Emil Montia (Arhiva MNGE) 


De altfel, stilul componistic al lui Emil Montia se axează puternic 
pe creația folclorică, după cum se observă în ponderea doinelor, 
colindelor si „cântecelor poporale” în lista opusurilor sale. Aceasta 
numara, printre altele, romante, cântece, suite, creații în genul operei si 
baletului, unele publicate în timpul vieții la edituri din Bucuresti si Arad!. 
Se observă însă că majoritatea lor se încadrează într-un stil anacronic 
timpurilor în care au fost create, fiind tributare filonului folcloric, 
nedublate de vreun meșteșug artistic deosebit. Acest minus poate fi pus 
pe seama faptului că studiile sale muzicale au urmat o traiectorie destul 
de sinuoasă, lipsită de consecvență, justificată de vremurile grele, 
înrolarea în armată, studiile de drept urmate în paralel ș.a?. Astfel, 
compozitorul ne apare azi ca o personalitate activă din punct de vedere 
muzical (îndeosebi în primele două decade ale secolului trecut), dar 
dedicată unui stil cu caracter vetust. 


1 O listă selectivă a lucrărilor publicate se regăsește în catalogul Bibliotecii 
Universitare Centrale din București, la adresa: 
cacheprod.bcub.ro/webopac/List.csp?SearchT1=Montia%2C+Emil&Index1=Vin 
dex03&Database=2 &Profile=Default& NumberToRetrieve=50&OpacLanguage=r 
um&SearchMethod=Find_1&SearchTerm1=Montia%2C+Emil&PreviousList=Sta 
rt&PageType=Start&RequestiId=190224 1&WebPageNr=1&WebAction=NewSe 
arch&StartValue=1&RowRepeat=0&MyChannelCount=, precum și în volumul lui 
Mihai Popescu, Repertoriul general al creaţiei muzicale românești, vol. |, II, Ed. 
Muzicală, București, 1981. 
2 Cf. Octavian Lazăr Cosma, Hronicul muzicii românești, vol VII, Editura Muzicală, 
București, 1986. 

Emil Montia s-a retras la Siria, dar vizita regulat capitala cu prilejul 
sedintelor SCR, până în preajma anului 1933. Îl regăsim în cadrul Societăţii 
Compozitorilor Români ca membru activ în anul 1930 și membru în 
comisia de cenzori în anii 1929, 1931, 1932 — când însuși George Enescu 
prezida Adunările Generale ale Societății. De asemenea, apare menţionat 
ca participant la alegerile comisiei de cenzori în anul 1933, când a întrunit 
doar 2 voturi?. 

Cu toate că numele lui Emil Montia nu are o rezonanţă deosebită 
în istoria muzicii românești, el se numără, totuși, printre cei dintâi 
muzicieni români care, la începutul secolului XX, doreau să aducă în prim- 
plan muzica autohtonă, să se organizeze într-o societate ce urma să-i 
promoveze și să le sprijine activitatea. Astăzi, Emil Montia se bucură de 
interesul unor specialiști la Șiria — Arad unde i se păstrează amintirea prin 
intermediul “Casei memoriale lon Slavici și Emil Monţia”. Aici este 
organizată o expoziţie permanentă ce reconstituite camera sa de lucru cu 
mobilierul original, instrumentele sale muzicale, partituri, afișe, culegeri 
de folclor, fotografii de familie etc. 

Fig. 5: Lacrimi de tigan, solo de vioară din Opera ”Cercel” de Emil Montia, 
dedicat ”Maestrului George Enescu, cu distins devotament. Siria, j. Arad, 
la 11 /X 1937” (Arhiva MNGE) 


1 Octavian Lazăr Cosma, Universul muzicii românesti, Editura Muzicală, 


Bucuresti, 1995, p.76. 

Alături de acestea, manuscrisele muzicale aflate în Arhiva 
Muzeului Naţional “George Enescu” contribuie la întregirea imaginii 
compozitorului, demonstrând, pe de-o parte, aportul personal la 
definirea unor momente particulare din istoria muzicii românești a 
secolului XX, iar pe de alta, legătura sa cu marele muzician român. 


SUMMARY 


Irina Niţu 


Documents from the George Enescu Museum Archive. 
In memoriam Emil Monţia (1882-1965) 


Emil Montia is the name of a now forgotten composer, rediscovered 
through documents from the George Enescu National Museum Archive. 
Asmall number of musical manuscripts as well as an autograph note were 
the basis of some of the composer's connections with moments in the 
history of Romanian music. On this occasion we recall his contribution to 
the establishment of the Society of Romanian Composers and his 
contribution as a creator to the composition of concert repertoires that 
bring to the fore not only his name but also that of George Enescu - as 
performer and dedicatee of some of the pieces signed Emil Montia. 

